अल फुटबललाई सुजन मेमोरियल
अल फुटबल प्ले डटकमले यसवर्षको सुजन मेमोरियल सिक्स–ए–साइड कप फुटबलको उपाधि जितेको छ  ।  सोह्रखुट्टे टाउन प्लानिङमा शनिबारको फाइनलमा प्ले डटकमले टुँडिखेल–११ लाई टाइब्रेकरमा २–१ ले हरायो  ।
काठमाडौं — अल फुटबल प्ले डटकमले यसवर्षको सुजन मेमोरियल सिक्स–ए–साइड कप फुटबलको उपाधि जितेको छ  । सोह्रखुट्टे टाउन प्लानिङमा शनिबारको फाइनलमा प्ले डटकमले टुँडिखेल–११ लाई टाइब्रेकरमा २–१ ले हरायो  ।समाज कल्याण खेलकुद केन्द्र क्लबद्वारा आयोजित प्रतियोगिताको फाइनलमा निर्धारित समय गोलरहित बनेको थियो । आयोजक केन्द्रका सचिव सरोज मर्हजनका अनुसार म्यान अफ द फाइनल टुँडिखेलका राज शाही भए । विजेताका अमित लामा उत्कृष्ट खेलाडी चुनिए ।८ गोल गरेका नागार्जुन–६ का नीरव खड्का सर्वाधिक गोलकर्ता भए । विजेतालाई ८० हजार र उपविजेताले ४० हजार रुपैयाँ पुरस्कार पाए ।